Sinun kannattaa ilmoittaa vanhan sopimuksen irtisanomisesta nykyiselle sähkönmyyjällesi heti kun muuttopäivä on vahvistunut. Päätä vanha sopimuksesi siihen päivään, kun muutto ja loppusiivous on hoidettu. Jos et päätä sopimustasi itse, se päättyy viimeistään, kun uusi asiakas tekee oman sopimuksensa osoitteeseen. Jos olet irtisanonut itse vanhan sopimuksesi, mutta uusi asiakas ei ole tehnyt osoitteeseen uutta sopimusta, osoitteesta katkeavat sähköt.